CELEX: 62007CA0237
Language: et
Date: 2008-07-25 00:00:00
Title: Kohtuasi C-237/07: Euroopa Kohtu (teine koda) 25. juuli 2008 . aasta otsus (Bundesverwaltungsgericht'i (Saksamaa) eelotsusetaotlus) — Dieter Janecek versus Freistaat Bayern (Direktiiv 96/62/EÜ — Välisõhu kvaliteedi hindamine ja juhtimine — Piirtasemete kehtestamine — Kolmanda isiku, kelle tervist on kahjustatud, õigus nõuda tegevuskava koostamist)

13.9.2008   
            
            
               ET
            
            
               Euroopa Liidu Teataja
            
            
               C 236/3
            
         Euroopa Kohtu (teine koda) 25. juuli 2008. aasta otsus (Bundesverwaltungsgericht'i (Saksamaa) eelotsusetaotlus) — Dieter Janecek versus Freistaat Bayern
   (Kohtuasi C-237/07) (1)
   
   (Direktiiv 96/62/EÜ - Välisõhu kvaliteedi hindamine ja juhtimine - Piirtasemete kehtestamine - Kolmanda isiku, kelle tervist on kahjustatud, õigus nõuda tegevuskava koostamist)
   (2008/C 236/05)
   Kohtumenetluse keel: saksa
   Eelotsusetaotluse esitanud kohus
   Bundesverwaltungsgericht
   Põhikohtuasja pooled
   
      Hageja: Dieter Janecek
   
      Kostja: Freistaat Bayern
   Kohtuasja ese
   Nõukogu 27. septembri 1996. aasta direktiivi 96/62/EÜ välisõhu kvaliteedi hindamise ja juhtimise kohta (EÜT L 296, lk 55; ELT eriväljaanne 15/03, lk 95) artikli 7 lõike 3 tõlgendamine — Kolmanda isiku, kelle tervist on kahjustatud, õigus nõuda direktiivis ettenähtud tegevuskava koostamist, kui sellel kolmandal isikul on siseriikliku õiguse kohaselt õigus kohtu teel nõuda meetmete võtmist peentolmu osakeste piirtaseme ületamise vältimiseks
   Resolutiivosa
   
               1.
            
            
               Nõukogu 27. septembri 1996. aasta direktiivi 96/62/EÜ välisõhu kvaliteedi hindamise ja juhtimise kohta artikli 7 lõiget 3 tuleb tõlgendada nii, et häire- või piirtasemete ületamise ohu korral võivad üksikisikud, keda nimetatud tasemete ületamine otseselt puudutab, nõuda pädevatelt ametiasutustelt tegevuskava koostamist, isegi kui neil on liikmesriigi õiguse alusel teisi tegutsemisvahendeid, nõudmaks pädevatelt ametiasutustelt õhusaastet vähendavate meetmete vastuvõtmist.
            
         
               2.
            
            
               Liikmesriikidel on siseriikliku kohtu kontrollile alluv kohustus võtta tegevuskava raames ja kiiresti meetmeid, mis on sobivad piir- või häiretasemete ületamise ohu miinimumini viimiseks ja nimetatud tasemetest allapoole jääva taseme järkjärguliseks saavutamiseks, arvestades antud hetke faktilisi asjaolusid ja kõiki esindatud huve.
            
         
      (1)  ELT C 183, 4.8.2007.